冯楫
劝谕赈济诗
我昔未第日，乡间逢岁饥。
两率闾里人，相共行赈济。
饥民仅得食，免困饿而毙。
及我登第后，被罪归田里。
寻复拜召命，迤逦治行计。
忽见道途间，小儿有遗弃。
复自劝乡邦，割己用施惠。
日饭八千人，八旬乃休止。
于时已麦熟，粮食相接济。
我始趋行朝，蒙恩长宗寺。
初本不望报，人以为能事。
制司具切奏，还官不容避。
今年又少歉，我适帅泸水。
无户备饭食，所济俱用米。
聊舍三百斛，十中活一二。
又以一千石，减价平行布。
每石减十钱，庶几无涌贵。
更有不熟处，资简涧川类。
计用减价糶，所祈均获济。
我非财有余，但愍民不易。
一时所施行，乐为之识记。